или релефно, или са записани по друг начин така че да са постоянно четливи, данните, изложени по-долу, най-малкото на френски или на английски език:а) текстът: "Одобрен за превоз под митническа пломба";б) името на страната, в която контейнерът е бил одобрен, изписано или изцяло, или посредством отличителните инициали, използвани за обозначаване на страната на регистрация на моторни превозни средства, извършващи международен рейс, и номерът на одобрението (цифри, букви и др.), както и годината на издаване на одобрението (например: NL/26/73 означава: Холандия, сертификат за одобрение No 26, издаден през 1973 г.);в) поредният номер на контейнера, даден от производителя (фабричен номер);г) ако контейнерът е бил одобрен по тип конструкция — номерата или идентификационните букви на типа контейнер.6. Ако даден контейнер вече не отговаря на техническите условия, необходими за одобрението му, то преди да се използва отново за превоз на стоки под митническа пломба, той трябва да се възстанови в същото състояние, при което му е било издадено одобрението, така че отново да отговаря на тези технически условия.7. Когато основните характеристики на даден контейнер бъдат променени, този контейнер вече престава да бъде под покритието на даденото одобрение и трябва да получи ново одобрение от компетентните власти, преди да може отново да бъде използван за превоз на стоки под митническа пломба.Особени разпоредби за одобрение по тип конструкция в производствения стадий8. Когато контейнерите се произвеждат серийно с един и същ тип конструкция, производителят може да поиска одобрение по тип конструкция от компетентните власти в страната на производство.9. В своята молба производителят следва да посочи номерата или идентификационните букви, с които означава типа контейнер, чието одобрение е поискал.10. Към тази молба трябва да бъдат приложени планове и подробна спецификация на конструкцията на типа контейнер, за който се иска одобрение.11. Производителят трябва да се ангажира писмено:а) да представи пред компетентните власти контейнерите от въпросния тип, които те искат да проверят;б) да разреши на компетентните власти да проверяват и други бройки във всеки един момент от производството на серията от разглеждания тип;в) да информира компетентните власти за всяко изменение в плановете или в спецификациите, независимо колко съществено е то, преди да го извърши;г) да изписва на видно място върху контейнерите освен знаците, предвидени върху табелата за одобрение, номерата или идентификационните букви на типа конструкция, както и поредния номер на всеки контейнер в серията от разглеждания тип (фабричен номер);д) да поддържа опис на произведените контейнери от одобрения тип.12. Компетентните власти посочват при нужда модификациите, които трябва да бъдат направени в предвидения тип конструкция, за да може той да получи одобрение.13. Не се дава одобрение по тип конструкция, без компетентните власти да са констатирали посредством проверка на един или на повече контейнери, произведени в съответствие с този тип конструкция, че контейнерите от този тип съответстват на техническите условия, предписани в част I.14. Когато даден тип контейнер бъде одобрен, на заявителя се издава само един сертификат за одобрение, съответстващ на модел No II, възпроизведен в допълнение 2 към настоящата част, и който е валиден за всички контейнери, които ще бъдат произведени в съответствие със спецификациите на одобрения тип. Този сертификат разрешава на